මේ දැක්වූ අන්දමට උතුමාණන්වහන්සේ කැඳවාගෙන ඇවිත් මාලිගාවේ වහල්කඩ ළඟදි කූනමෙන් බිමට බැස්සවිට බෝර්තු උසාවියේ මහත්තැන් උතුමාණන්වහන්සේට පෙනී සිට කථාකොට කැඳවාගෙන ගොස් මාලිගාවේ පිට ශාලාවේ පොරොත්තු කළෝය. ඉන්පසු පල්ලේ ගම්පහේ අධිකාරම් මහත්මයා සහ ආදායමේ කොමසාරිස් උන්නාන්සේත් සියලු රදලවරුත් මාලිගාවේ හේවිසි මණ්ඩපයට ගොස් එහිදී මාලිගාවේ තේවා භාණ්ඩ රදලවරුන්ට දී පාර්ශ්ව දෙකක්ව සැදී සිටින්නට නියම කළෝය. එවිට උතුමාණන් වහන්සේ කැඳවාගෙන බෝර්තු උසාවියේ මහත්වරු උඩමාලයට ගියවිට ශ්‍රී දංෂ්ට්‍රා ධාතුමන්දිරයේ දියවඩන නිලමේ කරවන දෙහිගම නවරත්න අතපත්තු වාසල මුදියන්සේ රාළහාමි විසින් පේශ ලේන්සු දෙකක් සහ රත්රන් බෝපත් සහිත මුතු බැඳි ලේන්සුවක්ද උතුමාණන්වහන්සේගේ ශ්‍රී හස්තයෙහි එළා ධාතුන්වහන්සේ වැඩ සිටින කරඬුව උතුමාණන්වහන්සේගේ ශ්‍රී හස්තයට වැඩමවනවා හා සමගම ශංඛනාද දී පඤ්චතූර්ය ඝෝෂා පැවැත්වූහ. ඒ හා සමගම කාලතුවක්කු වෙඩි සහ කොඩි තුවක්කු වෙඩි ද තබන්නට පටන්ගත්තෝය. එහි රැස් වී සිටි දහස්ගණන් සමූහයාද සාධුකාර දෙන්නට පටන්ගත්හ. මේ ත්‍රිවිධ වූ කෝලාහලය එකවිටම පටන්ගත්කල මේඝ ගර්ජනාවක් මෙන් මහත් ඝෝෂාවක් විය.
මාලිගාවේ තේවා භාණ්ඩ රදලවරුන්ට පාර්ශව දෙකකට සෑදී සිටින්නට නියම කලේ කොහේට ගොස්ද?
මාලිගාවේ හේවිසි මණ්ඩපයට